ಅಂಬಿ ಅಪ್ಪಾಜಿಯ ಪುಣ್ಯ ಸ್ಮರಣೆಯಲ್ಲಿ ಭಾಗಿಯಾದ ದರ್ಶನ್ ಅಂಬರೀಶ್ ಅವರ ಹಿರಿಯ ಮಗ ಅಂತಾನೇ ಕರೆಯಲ್ಪಡುವ ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಸದ್ಯ ಅಂಬರೀಶ್ ಅವರ ಸಮಾಧಿಗೆ ಭೇಟಿ ನೀಡಿದ್ದಾರೆ. ಅಂಬರೀಶ್ ಅವರ ಜೊತೆ ದರ್ಶನ್ ಒಡನಾಟ ತುಂಬಾನೇ ಚೆನ್ನಾಗಿತ್ತು. ಇಬ್ಬರದ್ದೂ ಅವಿನಾಭಾವ ಸಂಬಂಧ. ಇಬ್ಬರೂ ಒಂದಷ್ಟು ಸಿನಿಮಾಗಳಲ್ಲಿ ಒಟ್ಟಾಗಿ ನಟಿಸಿದ್ದಾರೆ ಕೂಡ. ಪ್ರೀತಿಯಿಂದ ಅಂಬರೀಶ್ ಅವರನ್ನ ದರ್ಶನ್ ಅಪ್ಪಾಜಿ ಅಂತಾನೇ ಕರೆಯುತ್ತಿದ್ರು. ದರ್ಶನ್ ಇಂದಿಗೂ ಸುಮಲತಾ ಅವರ ಹುಟ್ಟುಹಬ್ಬವನ್ನ ಮರೆತರೂ, ಅಂಬರೀಶ್ ಅವರ ಹುಟ್ಟಿದ ದಿನವನ್ನ ಮರೆಯೋದೇ ಇಲ್ಲವಂತೆ. ಹೀಗಂತ ಅಂಬರೀಶ್ ಪುತ್ರ ಅಭಿಷೇಕ್, ನ್ಯೂಸ್ ಫಸ್ಟ್ಗೆ ನೀಡಿದ ಸಂದರ್ಶನವೊಂದರಲ್ಲಿ ಈ ಹಿಂದೆ ತಿಳಿಸಿದ್ದರು. ಇಂದಿಗೂ ಅಂಬರೀಶ್ ಹಾಗೂ ದರ್ಶನ್ ಕನೆಕ್ಷನ್ ಹಾಗಿದೆ. ಸದ್ಯ, ಅಂಬರೀಶ್ ಅವರ ಎರಡನೇ ಪುಣ್ಯತಿಥಿಗೆ ದರ್ಶನ್ ಆಗಮಿಸಿ ಪೂಜೆ ಸಲ್ಲಿಸಿದ್ದಾರೆ. Tags: challenging star darshan death anniversary rebel star ambareesh